CELEX: 62018CB0756
Language: el
Date: 2019-10-24 00:00:00
Title: Υπόθεση C-756/18: Διάταξη του Δικαστηρίου (όγδοο τμήμα) της 24ης Οκτωβρίου 2019 [αίτηση του Tribunal d’instance d’Aulnay-Sous-Bois (Γαλλία) για την έκδοση προδικαστικής αποφάσεως] – LC, MD κατά easyJet Airline Co. Ltd (Προδικαστική παραπομπή – Κανονισμός Διαδικασίας του Δικαστηρίου – Άρθρο 99 – Αεροπορικές μεταφορές – Κανονισμός (ΕΚ) 261/2004 – Μεγάλη καθυστέρηση πτήσεως – Δικαίωμα των επιβατών σε αποζημίωση – Αποδεικτικό στοιχείο παρουσίας του επιβάτη στον έλεγχο εισιτηρίων – Κράτηση επιβεβαιωμένη από τον αερομεταφορέα)

10.2.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 45/11
            
         
      Διάταξη του Δικαστηρίου (όγδοο τμήμα) της 24ης Οκτωβρίου 2019 [αίτηση του Tribunal d’instance d’Aulnay-Sous-Bois (Γαλλία) για την έκδοση προδικαστικής αποφάσεως] – LC, MD κατά easyJet Airline Co. Ltd
      (Υπόθεση C-756/18) (1)
      
      (Προδικαστική παραπομπή - Κανονισμός Διαδικασίας του Δικαστηρίου - Άρθρο 99 - Αεροπορικές μεταφορές - Κανονισμός (ΕΚ) 261/2004 - Μεγάλη καθυστέρηση πτήσεως - Δικαίωμα των επιβατών σε αποζημίωση - Αποδεικτικό στοιχείο παρουσίας του επιβάτη στον έλεγχο εισιτηρίων - Κράτηση επιβεβαιωμένη από τον αερομεταφορέα)
      (2020/C 45/07)
      Γλώσσα διαδικασίας: η γαλλική
      
         Αιτούν δικαστήριο
      
      Tribunal d’instance d’Aulnay-Sous-Bois
      
         Διάδικοι στην υπόθεση της κύριας δίκης
      
      LC, MD
      κατά
      easyJet Airline Co. Ltd
      
         Διατακτικό
      
      Ο κανονισμός (ΕΚ) 261/2004 του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για τη θέσπιση κοινών κανόνων αποζημίωσης των επιβατών αεροπορικών μεταφορών και παροχής βοήθειας σε αυτούς σε περίπτωση άρνησης επιβίβασης και ματαίωσης ή μεγάλης καθυστέρησης της πτήσης και για την κατάργηση του κανονισμού (ΕΟΚ) αριθ. 295/91, και ιδίως το άρθρο 3, παράγραφος 2, στοιχείο α', αυτού, έχει την έννοια ότι δεν είναι δυνατό να απορριφθεί αίτημα καταβολής της προβλεπόμενης από τον κανονισμό αυτό αποζημιώσεως υποβληθέν από επιβάτες πτήσεως αφιχθείσας με καθυστέρηση τριών ή πλειόνων ωρών, οι οποίοι έχουν επιβεβαιωμένη κράτηση για την πτήση αυτή, για τον λόγο και μόνον ότι, κατά την υποβολή του αιτήματός τους αποζημιώσεως, οι επιβάτες αυτοί δεν απέδειξαν την παρουσία τους στον έλεγχο εισιτηρίων της εν λόγω πτήσεως, ιδίως μέσω της κάρτας επιβιβάσεως, εκτός εάν αποδεικνύεται ότι δεν μεταφέρθηκαν με την εν λόγω πτήση που σημείωσε καθυστέρηση, πράγμα που εναπόκειται στο αιτούν δικαστήριο να εξακριβώσει.
      
         (1)  ΕΕ C 54 της 11.2.2019.